钦定古今图书集成/理学汇编/经籍典/第138卷 > 《汉韩婴诗外传二》 > 《巧言二》
## 钦定古今图书集成/理学汇编/经籍典/第138卷 > 《汉韩婴诗外传二》 > 《巧言二》

桀为酒池，可以运舟，糟丘足以望十里，而牛饮者三
千人。关龙逢进谏曰：“古之人君，身行礼义，爱民节财，
故国安而身寿。今君用财若无穷，杀人若恐弗胜。君
若弗革，天殃必降，而诛必至矣。君其革之。”立而不去
朝，桀囚而杀之。君子闻之曰：“天之命矣！《诗》曰：‘昊天大
怃，予慎无辜’。”